《次韵单君范行李中诸诗前数章自道后二章为单》
宋代·陈著

欲言心事鼻先酸，最怕清流亦倒澜。
尘路争车甘下泽，雪毛满镜自南冠。
高悬古月看时变，相与春风到岁寒。
案有陶诗须细和，无鱼归铗不须弹。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。